ตัวการ์ตูนดิสนีย์

**เดซี่ ดั๊ก** (อังกฤษ: Daisy Duck) เป็นตัวการ์ตูนที่สร้างขึ้นใน ค.ศ. 1940 โดยบริษัทเดอะวอลต์ดิสนีย์ ในฐานะแฟนสาวของโดนัลด์ ดั๊ก เธอเป็นเป็ดขาวในมานุษยรูปนิยมที่มีขนตาขนาดใหญ่ และขนหางตั้งฟู ส่วนรอบแถวที่ต่ำที่สุดของเธอได้มุ่งเสนอในลักษณะของกระโปรง เธอมักจะสวมโบว์ติดผม, เสื้อสตรี และรองเท้าส้นสูง เดซี่ได้รับการแนะนำในภาพยนตร์สั้นเรื่อง*มร.ดั๊กสเตปส์เอาต์* (ค.ศ. 1940) และได้รวมเข้ากับเรื่องการ์ตูนช่องของโดนัลด์ในหลายเดือนต่อมา เธอปรากฏตัวในภาพยนตร์สั้น 11 เรื่องระหว่าง ค.ศ. 1940 ถึง 1954 และต่อมาในภาพยนตร์เรื่อง*มิกกี้ส์คริสต์มาสแครอล* (ค.ศ. 1983) และ*แฟนเทเชีย 2000* (ค.ศ. 1999) ในบทบาทเหล่านี้ เดซี่มักจะเป็นตัวประกอบ ยกเว้นเรื่อง*โดนัลส์ดิเลมมา* (ค.ศ. 1947) กระทั่งเธอได้รับเวลาในการฉายทางโทรทัศน์มากขึ้นอย่างมาก โดยปรากฏตัวเป็นประจำใน*แควกแพ็ก* (ค.ศ. 1996), *มิกกี้ เมาส์ เวิกส์* (ค.ศ. 1999–2000), *เฮาส์ออฟเมาส์* (ค.ศ. 2001–2003), *มิกกี้ เมาส์ คลับเฮาส์* (ค.ศ. 2006–2016), *มิกกี้ เมาส์* (ค.ศ. 2013–2019), *มิกกี้แอนด์เดอะโรดสเตอร์เรเซอส์* (ค.ศ. 2017–ปัจจุบัน) และ*เดอะวันเดอร์ฟูลเวิลด์ออฟมิกกี้ เมาส์* เดซี่ยังปรากฏตัวในภาพยนตร์หนังแผ่นหลายเรื่อง เช่น *มิกกี้ส์วันซ์อะพอนอะคริสต์มาส* (ค.ศ. 1999), *มิกกี้ เมาส์ 3 ทหารเสือ* (ค.ศ. 2004) และ*มิกกี้ กับความสุขแห่งคริสต์มาสอีกครั้ง* (ค.ศ. 2004)

เดซี่เป็นเพื่อนสนิทของคลาราเบล คาว กับคลารา คลัก ในคอมิกส์ และเป็นเพื่อนรักของมินนี่ เมาส์ เดซี่มักจะแสดงความสัมพันธ์ที่ดีกับโดนัลด์ แม้ว่าเธอมักจะมีลักษณะที่มีความซับซ้อนมากกว่าเขา โดยเฉพาะอย่างยิ่งในคอมิกส์ ด้วยเหตุนี้ เดซี่มักหงุดหงิดกับความที่ยังไม่บรรลุนิติภาวะของโดนัลด์ และในโอกาสนั้น เธอมักจะออกเดทกับลูกพี่ลูกน้องของโดนัลด์และคู่แข่งอย่างแกลดสโตน แกนเดอร์ แทน ทั้งนี้ เดซี่เป็นป้าของเอพริล, เมย์ และจูน ซึ่งเป็นเป็ดสาวสามคนที่มีความคล้ายคลึงกับฮิวอี้, ดิวอี้ และลูอี้

ประวัติ
-------

เดซี่ได้รับการเปิดตัวในภาพยนตร์แอนิเมชันและปรากฏตัวในภาพยนตร์ทั้งหมด 15 เรื่อง เธอปรากฏตัวในภาพยนตร์สั้นของ*โดนัลด์ ดั๊ก* 12 เรื่อง ตามลำดับการเปิดตัวคือ*มร.ดั๊กสเตปส์เอาต์* (ค.ศ. 1940), *โดนัลส์ไครม์* (ค.ศ. 1945), *คิวด์ดั๊ก* (ค.ศ. 1945), *โดนัลส์ดับเบิลทรับเบิล* (ค.ศ. 1946), *ดัมบ์เบลออฟเดอะยูคอน*, *สลีปปีไทม์โดนัลด์* (ค.ศ. 1947), *โดนัลส์ดิเลมมา*, *โดนัลส์ดรีมวอยซ์* (ค.ศ. 1948), *เครซีโอเวอร์เดซี่* (ค.ศ. 1950), *โดนัลส์ไดอารี* (ค.ศ. 1954) และ*ฮาวทูแฮฟแอนแอ็กซิเดนต์แอตเวิร์ก* (ค.ศ. 1959) ในฐานะภรรยานิรนามของโดนัลด์ เธอยังได้เป็นตัวประกอบรับเชิญสั้น ๆ ในภาพยนตร์สั้นเรื่อง*เดอะนิฟตีไนน์ตีส์* (ค.ศ. 1941) ของ*มิกกี้ เมาส์* หลังจากยุคภาพยนตร์สั้นคลาสสิก เดซี่ได้ปรากฏตัวในภาพยนตร์*มิกกี้ส์คริสต์มาสแครอล* (ค.ศ. 1983) และ*แฟนเทเชีย 2000* (ค.ศ. 1999) พร้อมเป็นตัวประกอบรับเชิญใน*โรเจอร์ แรบบิท ตูนพิลึกโลก* (ค.ศ. 1988)

อ้างอิง
-------

1. ↑  Daisy Visits Minnie เก็บถาวร สิงหาคม 28, 2017 ที่ เวย์แบ็กแมชชีน. *The Encyclopedia of Disney Animated Shorts* เก็บถาวร มีนาคม 23, 2008 ที่ เวย์แบ็กแมชชีน. Retrieved March 17, 2008.
2. ↑  The total does not account for *Don Donald* or *Good Time for a Dime* (1941), which features a Daisy Duck look-alike.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เดซี่ ดั๊ก
* เดซี่ ดั๊ก ใน INDUCKS
* Daisy Duck on IMDb

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
	+ 2
* เวิลด์แคต

 |
| หอสมุดแห่งชาติ | 
* เยอรมนี
* สหรัฐ

 |
| อื่น ๆ | 
* Faceted Application of Subject Terminology
* มิวสิกเบรนซ์ ศิลปิน

 |